Ιερά Μητρόπολις Νέας Ζηλανδίας

Η Ιερά Μητρόπολις Νέας Ζηλανδίας είναι μία από τις 
Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως. Έδρα της είναι το Γουέλινγκτον (Wellington), η πρωτεύουσα της Νέας Ζηλανδίας. 

Μητροπολίτης από το 2018 είναι ο Μύρων (Κτιστάκης) και ο επίσημος τίτλος του είναι Σεβασμιώτατος Μητροπολίτης Νέας Ζηλανδίας, υπέρτιμος και έξαρχος Ωκεανίας.

Ιστορία
Η Ιερά Μητρόπολις Νέας Ζηλανδίας ιδρύθηκε το 1970 με απόσπαση από την Αρχιεπισκοπή Αυστραλίας ως Μητρόπολη Νέας Ζηλανδίας και Εξαρχία Ινδιών, Κορέας και Ιαπωνίας, αφού αρχικά περιλάμβανε, εκτός από τη Νέα Ζηλανδία, και τις περισσότερες χώρες της Νότιας και Ανατολικής Ασίας. 

Το 1996 αποσπάσθηκε από αυτήν η Μητρόπολη Χονγκ Κονγκ (Κίνα, Ινδία, Φιλιππίνες, Σιγκαπούρη, Ινδονησία, Κινεζική Ταϊπέι και οι χώρες της ΝΑ Ασίας) και το 2004 η Μητρόπολη Κορέας (Κορέα, Ιαπωνία). 

Το 2005 στη Μητρόπολη εντάχθηκαν τα νησιά του Νότιου Ειρηνικού Φίτζι, Τόνγκα και Σαμόα, μαζί με τα μικρότερα νησιωτικά συμπλέγματα. Το ποίμνιο της ανέρχεται σε 10.000 περίπου πιστούς, κυρίως Έλληνες μετανάστες πρώτης, δεύτερης και τρίτης γενιάς.

Η Ιερά Μητρόπολις Νέας Ζηλανδίας έχει χαρακτηρισθεί από το Οικουμενικό Πατριαρχείο ως Ιεραποστολική. Πέραν της εσωτερικής ιεραποστολής για τους Ορθοδόξους, διοργανώνεται και η ιεραποστολή προς τους υπόλοιπους κατοίκους της Νέας Ζηλανδίας (λευκούς και Μαορί) και τους κατοίκους των νησιών Φίτζι, Τόνγκα, Σαμόα και των υπόλοιπων νησιωτικών συμπλεγμάτων του Νότιου Ειρηνικού.

Επισκοπικός κατάλογος
Μητροπολίτες έχουν διατελέσει οι:
+  Όνομα  Έτη  Σημειώσεις Διονύσιος (Ψιάχας)  8 Ιανουαρίου 1970 – 21 Ιουλίου 2003  από Ναζιανζού, 
κατόπιν Προύσης Ιωσήφ (Χαρκιολάκης)  21 Ιουλίου 2003 – 31 Αυγούστου 2005  από Αριανζού, 
παραιτήθηκε Αμφιλόχιος (Τσούκος)  13 Οκτωβρίου 2005 – 30 Μαΐου 2018 από Ερυθρών, 
κατόπιν Γάνου και Χώρας Μύρων (Κτιστάκης)  11 Ιουλίου 2018 – σήμερα 

Οργάνωση 
Η Ιερά Μητρόπολις Νέας Ζηλανδίας είναι οργανωμένη ως ακολούθως:

 Νέα Ζηλανδία 
+ΧώραΠόληΝαόςΣημειώσειςΝέα ΖηλανδίαΓουέλινγκτονΙερός Μητροπολιτικός Ναός Αγίου Αποστόλου ΑνδρέουΙερός Καθεδρικός Ναός Ευαγγελισμός της ΘεοτόκουΙερός Ναός Αγίου ΛαζάρουΚοιμητριακό ΠαρεκκλήσιοΜάστερτον 

(Masterton)Ιερός Ναός Θείας ΜεταμορφώσεωςΠροσκυνηματικόςΧάτ Βάλεϊ

(Hutt Valley)Ιερός Ναός Αγίου ΝεκταρίουΏκλαντ

(Auckland)Ιερός Ναός Ναός Αγίας ΤριάδοςΚράισττσερτς 

(Christchurch)Ιερός Ναός Κοιμήσεως ΘεοτόκουΠάλμερστον Νορθ 

(Palmerston North)Ιερός Ναός Τιμίου ΠροδρόμουΝιου Πλύμουθ

(New Plymouth)Ιερός Ναός Αγίου ΝικολάουΧέιστινγκς 

(Hastings)Ιερός Ναός Αγίου ΔημητρίουΓουάνκγαρεϊ (Whangarei)Ιερός Ναός Μεταμορφώσεως του ΣωτήροςΦίτζιΛαουτόκα

(Lautoka, Fiji Islands)Ιερός Ναός Αγίας ΤριάδοςΚαθεδρικός - ΕνορίαΙερός Ναός Κοιμήσεως της ΘεοτόκουΜοναστηριακόςΝάντι Φίτζι

(Sabeto, Nadi Airport, Viti Levu)Ιερός Ναός Αγίας ΠαρασκευήςΠαρεκκλήσιο - Ιεραποστολικό ΚέντροΛαμπάσα

(Labassa, Vanua Levu)Ιερός Ναός Αγίου Αθανασίου και Αγίου ΝικολάουΤόνγκαΝουκουαλόφαΙερός Ναός Αγίων Πρωτοκορυφαίων Αποστόλων Πέτρου και ΠαύλουΠαρεκκλήσιοΙερός Ναός Αγίου Γεωργίου

 Εξωτερικοί σύνδεσμοι 
Η επίσημη ιστοσελίδα της Μητρόπολης.
Ιστοσελίδα Ιεράς Μητρόπολης Νέας Ζηλανδίας στο Facebook
H Ορθοδοξία στη Νέα Ζηλανδία, τα νησιά Φίτζι, Τόγκα και Σαμόα. Σεβ. Μητροπολίτης κ. Μύρωνας. 
Το Μήνυμα της Αγάπης και της Διαφορετικότητας από την Ωκεανία

Πηγές
 Ημερολόγιον του Οικουμενικού Πατριαρχείου έτους 2007, έκδοση Οικουμενικού Πατριαρχείου.
 Ιστοσελίδα Ιεράς Μητρόπολης Νέας Ζηλανδίας 

*